**ARDE PLOAIA**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi a plouat mult

Și ne-a stins felinarele din inimi...

A urmat doar să ne rătăcim

Pe alei nepavate din care au fost scoase

Pietre de-ncercare...

Toate ne-au fost azvărlite-n urmă

Și-n umeri ne-au lovit, până când

Ne-au spart zâmbetele...

Ne găsim în durerile cumplite

Ale amăgirilor omenești,

Noi, niște non-oameni!

Tremurăm visători în bezna pe care am creat-o,

Ne merităm însă soarta!

Suntem nebunii care aprind bețele de chibrit

Doar pentru a le stinge flacăra...